感遇詩三十八首 十七
作者：陳子昂
朝代：唐

paragraphs: 幽居觀天運，悠悠念羣生。
終古代興沒，豪聖莫能爭。
三季淪周赧，七雄滅秦嬴。
復聞赤精子，提劒入咸京。
炎光既無象，晉虜復縱橫。
堯禹道已昧，昏虐勢方行。
豈無當世雄，天道與胡兵。
咄咄安可言，時醉而未醒。
仲尼溺東魯，伯陽遁西溟。
大運自古來，旅人胡歎哉。